12/08/2013 | Administración LocalMunicipal
Ferrol
Tesourería
Información pública

Por resolución do Presidente do extinto Instituto Municipal de Facenda do Concello de Ferrol (IMFACOFE) de 11 de outubro de 2011 autorizouse, entre outras, á entidade financeira Barclays Bank, S. A., CIF: A7001946, para actuar como entidade colaboradora na xestión recaudatoria do extinto IMFACOFE (autorización nº 11/11, BOP nº 246 de 28.12.2011), con suxeición ó establecido no artigo 9 e seguintes do Regulamento Xeral de Recadación (RXR) e nas normas reguladoras dos requisitos e procedementos que teñen que ser cumpridos polas entidades financeiras que desexan actuar como colaboradoras do extinto IMFACOFE, aprobadas por Resolución de data 24.03.2004, o que deu lugar á sinatura do correspondente convenio con data 23.12.2011. O punto cuarto das sinaladas normas reguladoras, en consonancia co estipulado no artigo 19 do RXR, establece que: “As entidades peticionarias, previamente á iniciación do servicio, deberán comunicar a este Instituto os seguintes extremos: a) Relación de todas as oficinas existentes na praza, o seu domicilio e clave bancaria. b) Data ou datas de comezo da prestación, que en ningún caso poderá exceder de dous meses, computados a partir do día seguinte ó de notificación do seu otorgamento. c) Aquelas entidades con máis dunha oficina no término municipal deberán designar a oficina que será a única interlocutora válida ante o Organismo, así como a unha persoa responsable. Ademáis, a entidade colaboradora deberá poñer en coñecemento do IMFACOFE e da Tesourería Municipal toda variación referente a altas e baixas na operatividade das súas oficinas e cambios de denominación a que aquela sexa sometida. Tendo coñecemento da supresión da única oficina que ten aberta o Barclays Bank, S. A. no término municipal de Ferrol e visto o escrito remitido pola entidade no que solicita a cancelación da conta restrinxida aberta polo extinto IMFACOFE en execución da autorización outorgada o pasado 11.10.2011. Á vista de todo o anteriormente exposto, a funcionaria que suscribe propón a adopción da seguinte resolución: Primeiro: Se procede a cancelar a autorización número 11/11 para actuar como colaboradora na xestión recadatoria correspondente á entidade Barclays Bank, S. A., CIF: A7001946. En consecuencia, a citada entidade deberá proceder á inmediata cancelación da conta restrinxida aperturada en execución da Resolución da Presidencia do extinto IMFACOFE con data 29.11.2011. Segundo: Notificar a presente resolución á entidade financeira Barclays Bank, S. A., facéndolle saber que a resolución que se traslada pon fín á vía administrativa e contra a mesma poderá interpoñerse recurso potestativo de reposición ante o órgano que dictou a presente resolución dentro do prazo dun mes contado dende o día seguinte ó da notificación da presente resolución, de conformidade co disposto nos artigo 116 e 117 da Lei 30/1992, de 26 de novembro, do réxime xurídico das Administracións Públicas e do procedemento administrativo común, na súa redacción dada pola Lei 4/1999, de 13 de xaneiron (B. O. E. de 14/01/99), sen prexuizo da posibilidade de interpoñer directamente recurso contencioso-administrativo ante o Xulgado do Contencioso-administrativo, dentro do prazo de dous meses contados a partir do día seguinte ó da notificación da presente resolución e na forma prevista no artigo 45 da Lei 29/1998, de 13 de xullo reguladora da xurisdicción contencioso administrativa (B. O. E. de 14/07/98). Poderá utilizar calquera outro recurso que estime conveniente. Terceiro: A presente Resolución surtirá efectos dende o día seguinte ó da súa publicación no Boletín Oficial da Provincia. Ferrol, 24 de xullo de 2013. O Alcalde, Asdo.: José Manuel Rey Varela